open-index/open-wikipedia-markdown huggingface dataset:
रेडिफ.कॉम

***रेडिफ डॉट कॉम*** भा **''रेडिफ.कॉम** (Rediff.com)'' भारतीय समाचार, सूचना, मनोरंजन आ शॉपिंग वेब पोर्टल हवे। एकर स्थापना 1996 में भइल आ ई भारत में रजिस्टर होखे वाला पहिला डोमेन रहल। एकर स्थापना "रेडिफ ऑन द नेट" (Rediff On The NeT) के रूप में भइल। एकर मुख्य दफ्तर मुंबई में आ शाखा कार्यालय बंगलौर, नई दिल्ली आ न्यू यॉर्क सिटी में बा।

## संदर्भ

श्रेणी:भारतीय कंपनी
ऑडरे (पत्रिका)

***ऑडरे*** *()* अमेरिका के कैलिफोर्निया से छपे वाली एक ठो अवार्ड बिजेता पत्रिका रहल। ई फैशन आ ब्यूटी के पत्रिका एशियाई औरतन पर केंद्रित रहल।

श्रेणी:अमेरिकी पत्रिका
डेजिवल्ड मीडिया

***डेजिवल्ड मीडिया प्राइवेट लिमिटेड*** *()* भारत के मंगलोर में मौजूद एक ठो ऑनलाइन समाचार आ जानकारी देवे वाला कंपनी बा।

## संदर्भ

श्रेणी:भारतीय वेबसाइट
श्रेणी:भारतीय कंपनी
द इंडियन एक्सप्रेस

***द इंडियन एक्सप्रेस*** अंग्रेजी भाषा में छपे वाला, दैनिक, भारतीय अखबार बा। ई एक्सप्रेस समूह द्वारा छापल जाला आ एकर मुख्यालय मुंबई में रहल जे अब नोएडा में हो गइल बा। मुंबई के अलावे ई अउरी नौ जगह से छपे ला। एकरे संस्थापक रामनाथ गोयनका के निधन के बाद बँटवारा भइल आ दक्खिनी संस्करण अब *दि न्यू इंडियन एक्सप्रेस* के नाँव से छपे ला जबकि उत्तरी संस्करण, जेकर नांव पहिले खाली *"इंडियन एक्सप्रेस"* रहल, अब "*'द इंडियन एक्सप्रेस*" के नांव से छपे लागल बा।

भारतीय छापा मीडिया में एकरा सम्मानित जगह बा। एकर हिंदी साथी अखबार *[[जनसत्ता]]* हवे।

## संदर्भ

श्रेणी:अंग्रेजी भाषा के अखबार
श्रेणी:अंग्रेजी भाषा के भारतीय अखबार
अफ़शीं ग़फ़ारियाँ

**अफ़शीं ग़फ़ारियाँ** एक ठो ईरानी डांसर आ कोरियोग्राफर बाने। उनके जीवन पर एक ठो परसिद्ध फिलिम *[[डेजर्ट डांसर]]* बन चुकल बाटे।

## संदर्भ

श्रेणी:जियत लोग
श्रेणी:ईरानी लोग
श्रेणी:1986 में जनम
मिड डे

***मिड डे*** *()* अंग्रेजी भाषा में, मुंबई आ पुणे से छपे वाला एगो भारतीय दैनिक कॉम्पैक्ट अखबार बा।

## संदर्भ

श्रेणी:अंग्रेजी भाषा के भारतीय अखबार
मेटाक्रिटिक

**मेटाक्रिटिक** *()* फिलिम, म्यूजिक, डीवीडी वगैरह के समीक्षा एकट्ठा करे वाली वेबसाइट बा।

## संदर्भ

श्रेणी:वेबसाइट
द इंडिपेंडेंट

***द इंडिपेंडेंट*** *()* एगो ब्रिटिश दैनिक ऑनलाइन अखबार बा। 1986 में एक ठो राष्ट्रीय दैनिक के रूप में स्थापित ई अखबार लंदन से छपे ला, आ सन् 2010 में रूसी ओलिगार्क अलेक्जेंडर लेबेदेव एकर मालिक बनलें। मार्च 2016 में एकर कागजी छपल संस्करण बंद हो गइल आ अब ई ऑनलाइन उपलब्ध बा।

## संदर्भ

## बाहरी कड़ी
*

श्रेणी:यूनाइटेड किंगडम में छपे वाला अखबार
रायटर्स

**रायटर्स** (; ) लंदन में मौजूद एक ठो अंतर्राष्ट्रीय समाचार एजेंसी बा।

## संदर्भ

श्रेणी:अंतर्राष्ट्रीय समाचार एजेंसी
श्रेणी:लंदन
दक्कन हेराल्ड

***दक्कन हेराल्ड*** () भारतीय राज्य कर्नाटक के बंगलौर से छपे वाला अंग्रेजी भाषा के दैनिक अखबार बाटे। सन् 2013 में ई आपन मोबाइल, एन्ड्राॅइड आ आईफोन संस्करण लांच कइलस।

## संदर्भ

श्रेणी:अंग्रेजी भाषा के भारतीय अखबार
प्रेस ट्रस्ट ऑफ इंडिया

***प्रेस ट्रस्ट ऑफ इंडिया***, () भारत क सभसे बड़हन समाचार एजेंसी हवे। एकर मुख्यालय नई दिल्ली में बा आ ई गैर-लाभकारी आ सहकारी संस्था हवे जेह में 500 से ढेर अखबार सामिल बाने आ एकर कुल लगभग 1,000 से ढेर कर्मचारी (22 जनवरी 2016) बा लोग। 400 पत्रकार आ करीब 500 पार्ट-टाइम संबाददाता भारत के जिला मुख्यालय स्तर पर नियुक्त बा लोग। कुछ संबाददाता लोग दुनिया के महत्वपूर्ण शहर आ बिजनेस सेंटर में मौजूद बा। भारत के आजादी के बाद ई कंपनी रायटर्स से एशोसियेटेड प्रेस के 1949 में ले लिहलस। ई हिंदी आ अंग्रेजी, दुनों भाषा में जानकारी आ समाचार उपलब्ध करावे ले। एकर कार्पोरेट दफ्तर संसद मार्ग दिल्ली में बा आ रजिस्टर्ड मुख्यालय डी एन रोड मुंबई में बाटे।

## संदर्भ

श्रेणी:समाचार एजेंसी
श्रेणी:भारतीय कंपनी
वेरायटी (पत्रिका)

***वेरायटी***, *()* एक ठो अंग्रेजी भाषा के अमेरिकी हप्तावार छपे वाली पत्रिका बाटे। लॉस एंजेलिस शहर से छपे वाली एह पत्रिका के मुख्य बिसय फिलिम आ मनोरंजन जगत के चीज होला। ई पत्रिका 16 दिसंबर 1905 से छप रहल बा।

## संदर्भ

श्रेणी:अंग्रेजी भाषा के पत्रिका
श्रेणी:अंग्रेजी भाषा के अमेरिकी पत्रिका
बॉक्स ऑफिस मोजो

***बॉक्स ऑफिस मोजो***, () 1999 में स्थापित एगो वेबसाइट बा जे सिस्टमेटिक आ एल्गोरिथम के प्रयोग द्वारा बॉक्स ऑफिस पर होखे वाला कमाई के निगरानी करे ले। साल 2008 में ई वेबसाइट इंटरनेट मूवी डेटाबेस द्वारा खरीद लिहल गइल, आईएमडीबी खुद अमेजन के मलिकाई में हवे। 

## संदर्भ

## बाहरी कड़ी
*

श्रेणी:फिलिम वेबसाइट
श्रेणी:ऑनलाइन फिलिम डेटाबेस
लॉस एंजेलिस टाइम्स

*दि *'लॉस एंजेलिस टाइम्स**', एगो अंग्रेजी भाषा में छपे वाला दैनिक अखबार बा जे लॉस एंजेलिस, कैलिफोर्निया से, साल 1881 से छप रहल बा। कौनों अमेरिकी मेट्रो में सभसे ढेर सर्कुलेशन वाला आ राष्ट्रीय स्तर पर चउथा सभसे ढेर बिकाए वाला अखबार बाटे।

## संदर्भ

श्रेणी:अंग्रेजी भाषा के अखबार
श्रेणी:अमेरिका में छपे वाला अखबार
श्रेणी:लॉस एंजेलिस
आजमगढ़ मंडल

**आजमगढ़ मंडल**  भारतीय राज्य उत्तर प्रदेश के एक ठो प्रशासनिक मंडल (कमिश्नरी) बाटे। आजमगढ़ मंडल के गठन 15 नवंबर 1994 के, उत्तर प्रदेश के 14वाँ मंडल के रूप में भइल।

एह मंडल में कुल तीन गो जिला आवे लें:

* आजमगढ़ जिला
* मऊ जिला
* बलियाँ जिला

आजमगढ़ मंडल के उत्तर ओर गोरखपुर मंडल, पच्छिम ओर फैजाबाद मंडल आ दक्खिन ओर वाराणसी मंडल बा, पूरुब ओर एह मंडल आ उत्तर प्रदेश के सभसे पूरबी जिला, बलियाँ के सीमा बिहार राज्य के साथ बने ले।

आजमगढ़ मंडल के प्रमुख शहर आ कस्बा सभ में, मुख्यालय आजमगढ़ के अलावा लालगंज, मोहम्दाबाद, मऊ, रसड़ा, बेल्थरा रोड, सिकंदरपुर आ बलियाँ बाने।

## इहो देखल जाल
* उत्तर प्रदेश के मंडल सब
* उत्तर प्रदेश के जिला सभ के लिस्ट
* गोरखपुर मंडल - पुराना समय में जेकर हिस्सा आजमगढ़ मंडल रहल।

## संदर्भ

श्रेणी:उत्तर प्रदेश के मंडल
गोरखपुर मंडल

**गोरखपुर मंडल** () भारतीय राज्य उत्तर प्रदेश के एक ठो प्रशासनिक मंडल (कमिश्नरी) हवे। ई उत्तर प्रदेश के सबसे उत्तरी-पूरबी कोन पर पड़े ला आ एकर दक्खिनी सीमा सरजू नदी द्वारा बनावल जाले जे एकरा के आजमगढ़ मंडल से अलग करे ले; पूरबी सीमा बिहार राज्य के साथ बा आ उत्तरी सीमा नेपाल देस के साथ।

गोरखपुर शहर एह मंडल के मुख्यालय हवे। वर्तमान (2017) में, एह मंडल में कुल चार गो जिला आवे लें:

* गोरखपुर
* कुशीनगर
* देवरिया, आ
* महाराजगंज

## इतिहास
साल 1801, ई इलाका अवध के नवाब के हाथ से ईस्ट इंडिया कंपनी के हाथ में आइल आ गोरखपुर के जिला के दर्जा दिहल गइल। साल 1829 में गोरखपुर में कमिश्नरी स्थापित भइल आ तब एह में गोरखपुर, गाजीपुर आ आजमगढ़ जिला शामिल कइल गइलें। आर॰ एम॰ बायड एह मंडल के पहिला कमिश्नर बनावल गइलें।

वर्तमान में, आजमगढ़ खुद एक ठो अलग मंडल बा जे गोरखपुर मंडल के दक्खिन ओर पड़े ला, जबकि वर्तमान गाजीपुर जिला अब बनारस मंडल में शामिल बा (गाजीपुर जिला से अलग हो के बनल बलियाँ जिला अब आजमगढ़ मंडल में आवेला)। 

## संदर्भ
इलाहाबाद मंडल

**इलाहाबाद मंडल** (ऑफिशियल: प्रयागराज मंडल) भारतीय राज्य उत्तर प्रदेश के एक ठो प्रशासनिक मंडल (कमिश्नरी) बाटे। एह मंडल में चार गो जिला आवे लें:

* इलाहाबाद
* कौशांबी
* फतेहपुर
* प्रतापगढ़

मंडल के वर्तमान रूप सन् 2000 से बा जब उत्तर प्रदेश से उत्तराखंड के अलग कइल गइल आ इहाँ के प्रशासनिक मंडल सभ के दुबारा गठन कइल गइल।

## इहो देखल जाय
* उत्तर प्रदेश के मंडल सभ

श्रेणी:उत्तर प्रदेश के मंडल
डैनी बॉयल

**डैनी बॉयल** (; जनम 20 अक्टूबर 1956) एक ठो अंग्रेज फिलिम डाइरेक्टर, प्रोड्यूसर, स्क्रीनप्ले लेखक, आ थियेटर डाइरेक्टर बाने।

## संदर्भ

श्रेणी:जियत लोग
श्रेणी:1956 में जनम
श्रेणी:ब्रिटिश लोग
श्रेणी:फिलिम डाइरेक्टर
इस्लामी सुलेख

इस्लामी सुलेख, चाहें अरेबिक सुलेख, एगो ऐसन कला ह जवने में क़लम से हस्ताक्षर की द्वारा सुंदर रूप से सुलेख कइल जाला। इ खास तौर से अरबी अक्षरन के लिखे में उपयोगी बा, जवन की इस्लामी संस्कृती क अंग मनाला। अरबी भाषा में एके 'खत इस्लामी' मतलब 'इस्लामी लकीर' या फिर 'तामीर' कहल जाला।

इस्लामी सुलेख का विकास बहुत दृढ़ता से कुरान से जुड़ल बा; कुरान क अध्याय और अंश एगो सामान्य और लगभग सार्वभौमिक पाठ ह जेपर इस्लामी सुलेख आधारित बा। कुरान की साथ गहरा धार्मिक सहयोग, साथे साथ मूर्तिकला कला की ऊपर संदेह की चलते इस्लामिक संस्कृतिन में कलात्मक अभिव्यक्ति खातिर सुलेख के ज्यादा महत्व मिलल। इ सुलेख कलाकृतिन की रूप में कई इमारतन पर जैसे, क़िला, मस्जिद, मदरसा, दर्गाह, क़ब्रस्तान वगैरह प देखल जा सकेला।

जैसन कि इस्लामी शिलालेख के अत्यधिक सम्मानित कइल जाला, अधिकांश कार्य धर्मनिरपेक्ष चाहें समकालीन कार्य की अपवाद की साथ-साथ अच्छी तरह से स्थापित सुलेखक द्वारा स्थापित उदाहरण क पालन करत लउके न स। पूर्वकाल में, एगो छात्र एगो गुरु की काम क प्रतिलिपि तबले करे जबले की ओकर हस्तलेख अपनी गुरु की समान न हो जा। सबसे सामान्य शैली कोणीय और प्रवाही शैली ह, ओकरी अलावा ए दुनुं में से  हरेक के कईगो उप-शैलिन में विभाजित कइल जाला।

इस्लामी केलिग्राफ़र क पारंपरिक साधन क़लम ह, जवन आमतौर प सूखा रीड या फेर बांस से बनल होला; स्याही अक्सर कई रंग में होला, और एकर चुनाव ओकरी तीव्रता की अनुसार होला, ताकि रचना अनुसार विभिन्न प्रभाव दिहले की हिसाब से एकर इस्तेमाल करल जा सके। कुछ शैलिन में अक्सर एगो धातु की टिप वाला पेन क उपयोग क के लिखल जाला।

इस्लामी सुलेख पेपर की अलावा अन्य सजावटी माध्यम जैसे कि टाइल्स, जहाज, कालीन और शिलालेखन पर देखे के मिलेला। कागज के आगमन से पहिले,  पेपाइरस और चर्मपत्र क उपयोग लेखन खातिर होखे। कागज क आगमन  सुलेख में क्रांति ले आ दिहलस। यूरोप में कईगो मठ कई दर्जन एइसन संस्करणन क संग्रह कइले बान स, मुस्लिम दुनिया की पुस्तकालयन में नियमित रूप से एइसन सैकड़ों और यहां तक कि हजारों पुस्तक शामिल बा।

सुलेख खातिर सिक्का विशेष तौर प सुविधाजनक रहे। 692 की शुरुआत में, इस्लामी खलीफा नजदीकी पूर्व में सीक्कन पर दृश्य चित्रण के शब्दन से बदल दिह न। विशेष रूप से दिनार और उच्च मूल्य की सोना की सिक्कन पर इ बदलाव देखे के मिलल। आम तौर पर ए सिक्कन पर कुरान क उद्धरण चिह्न अंकित कइल गइल।

दसवीं शताब्दी ले, इस्लाम धर्म में परिवर्तित होखे वाला फारसी लोग बड़ा पैमाना प रेशमी कपड़न प एइसन शिलालेखन क बुनाई शुरू क देले रह न स। इ सुलेख वाला वस्त्र एतना कीमती रह न स की जेहादी एके बहुमूल्य उपहार की तौर प यूरोप ले गई न स। 

## कूफ़िक शैली

कूफ़िक शैली, अरबी क प्राचीन लिपी शैली ह। ए अक्षर लेखन में कोण बनवले क तरीका हमनी के प्राचीन नबाटियन अक्षरन क याद दिलावेला। ए कूफ़िक शैली में 17 अक्षर ऐसन बान स जेमें एराब (नुक्ता और छोटा स्वर) नाही हो न स। फेर ओमें नुक़्ता और छोटा स्वर लगावल जाला, जेकरी मदद से पाठक सही उच्चारण की साथ पढ सकेला लो। अरबी अक्षर बाद में 29 हो गई न स। ए शैली क जन्म इराक़ की शहर कूफ़ा में भइल रहे।

## संधर्भ

## बाहरी कड़ियाँ

* Islamic Calligraphy Pictures
* mastersofistanbul.com 

श्रेणी: इस्लाम
श्रेणी: संस्कृति
श्रेणी:लिखाई
ग्लेशियर बिज्ञान

**हिमानी बिज्ञान**, **हिमनद बिज्ञान** या ***ग्लेशियोलॉजी*** (Glaciology) ग्लेशियर सभ के बैज्ञानिक अध्ययन करे वाला बिसय हवे। ई पृथिवी बिज्ञान में आवे ला आ भूगोल, भूआकृतिबिज्ञान, जलवायु बिज्ञान, मौसम बिज्ञान आ इकोलॉजी नियर कई बिज्ञान सभ के बिधि के एकट्ठा रूप हवे, जिनहन के इस्तमाल पृथिवी के बर्फ भंडार के पढ़ाई आ एह से सम्बंधित रिसर्च में होला।

श्रेणी:ग्लेशियर

श्रेणी:भौतिक भूगोल
लाल सागर

**लाल सागर** () हिंद महासागर के हिस्सा हवे आ एकर समुद्री बाँह नियर अफिरका आ एशिया महादीप के बीचा में लंबा आकार में घुसल हवे। ई भूगर्भबिज्ञान के हिसाब से एक ठो रिफ्ट घाटी हवे जेह में समुंद्री पानी भर गइल हवे। दक्खिन ओर ई हिंद महासागर से बाब-अल-मंडेब जलजोड़ आ अदन के खाड़ी के द्वारा जुड़े ला; एकरा उत्तर में सिनाई पठार एकरा अंदर त्रिभुज के रूप में घुसल बाटे आ दू हिस्सा में बाँट देला - स्वेज के खाड़ी आ अकाबा के खाड़ी।

लाल सागर के नाँव, एह में पावल जाए वाला *ट्राइकोडेस्मियम* (*Trichodesmium*) नाँव के साइनोबैक्टीरिया के कारण पड़ल हवे, जिन्हन के संख्या में कबो-कबो बहुत बढंती हो जइले पर एकर पानी लाल रंग के लउके लागे ला।

समुंद्री जहाज के आवागमन के ई एक ठो बहुत प्रमुख रस्ता हवे। उत्तर में स्वेज नहर एकरा के भूमध्य सागर से जोड़े ले।

## संदर्भ

श्रेणी:हिंद महासागर

श्रेणी:हिंद महासागर के थलरूप
लाराबांगा मस्जिद

**लाराबांगा मस्जिद** अफिरका के घाना देस में, लाराबांगा नाँव के गाँव में सूडानी स्टाइल में बनल एक ठो मस्जिद बाटे। ई घाना देस के सभसे पुरान महजिद हवे आ पच्छिमी अफिरका के भी सभसे पुरान महजिद सभ में गिनल जाले। एकरा के "पच्छिमी अफिरका के मक्का" भी कहल जाला।

एकर स्थापना 1421 ई॰ में भइल आ एकरा बाद से अबतकले कई बेर एकर मरम्मत के काम भइल बाटे। बिस्व स्मारक फंड (WMF) एकरा मरम्मत खातिर कई बेर धन उपलब्ध करा चुकल बाटे आ एकरा के सभसे ढेर खतरा में 100 गो स्मारक सभ में गिने ला। माटी छोप के मरम्मत करे के स्थानीय कला भी एकरा वजह से जिंदा बचल बा।

महजिद में एक ठो बहुत पुराना ज़माना के कुरआन बाटे जेकरा के इहाँ से लोग आकास से उतरल बतावे ला आ माने ला कि ई 1650 में जिदान बारीमाह बरम्ह नाँव के इमाम साहब के उनका प्रार्थना के फल के रूप में मिलल रहल।

महजिद के माटी आ सरकंडा से निर्माण भइल हवे। एह महजिद में दू गो ऊँच पिरामिड नियर बनावट वाला मीनारा बाने, एक ठो पूरुब ओर मक्का के ओर मुँह कइले मेहराब खातिर आ दुसरका उत्तर-पूरुब के कोन पर मीनार के रूप में बा। इनहन के आसपास बारह गो अन्य छोट भवन-रचना बाड़ी सऽ।

## संदर्भ

श्रेणी:मस्जिद
श्रेणी:इस्लामी आर्किटेक्चर
प्वाइंट लोबोस

**प्वाइंट लोबोस** उत्तर अमेरिका के कैलीफोर्निया राज्य में कार्मेल-बाई-दि-सी नाँव के शहर के लगे मौजूद तीन गो संरक्षित समुद्री इलाका सभ के कहल जाला। ई तीन गो संरक्षित इलाका: प्वाइंट लोबोस राजकीय प्राकृतिक भंडार, प्वाइंट लोबोस राजकीय समुंद्री भंडार, आ प्वाइंट लोबोस राजकीय समुंद्री संरक्षण इलाका के नांव से बाने। ई प्रशांत महासागर के तीर पर बाने।

प्वाइंट लोबोस में कई ठे हाइकिंग के रस्ता बाने जे समुंद्र के किनारे पड़े लें आ इहँवा ई कई ठे प्राकृतिक बीच बाने। ई एक ठो इतिहासी समुंद्री धरोहर स्थल हवे जेकर सन् 2007 ई॰ में बिस्तार कइल गइल रहल।

## संदर्भ

## बाहरी कड़ी

* California State Park.gov: ऑफिशियल वेबसाइट
* प्वाइंट लोबोस फाउंडेशन
* कैलिफोर्निया के समुंद्री धरोहर इलाका

श्रेणी:कैलिफोर्निया
श्रेणी:अमेरिका के राष्ट्रीय पार्क
ऑरेलिया ऑरिता

***ऑरेलिया ऑरिता*** () जेकरा के **आम जेलीफिश**, **मून जेलीफिश** या **तश्तरी जेलीफिश** भी कहल जाला) ऑरेलिया बंस के जेलीमछरी हवे। एह बंस के सगरी प्रजाति सभ आपस में बहुत कम अंतर लिहले होखे लीं, ऑरेलिया मेड्यूसा से अंतर त बिना जीन के नमूना लिहले बतावलो ना जा सके ला। लगभग सगरी प्रजातिन के ज्यादातर लच्छन एक्के नियर होलें।

ई जेलीफिश अँजोरदार होखे ले आ एकर साइज लगभग  ब्यास वाला होला, घोड़ा के नाल के आकृति के चार गो *गोनाड* एकर पहिचान हैवन। अपना कई ठो टेंटेकल (पोंछ नियर हाथ) से प्लैंकटन आ छोटहन घोंघा सभ के पकड़ के अपना शरीर में पचावे खातिर ले आवे ले, एह तरे ई आपन खाना खाले। पँवरत समय भी ई अपने से बहुत कम गति कर पावे ले, धार के संघे बहे ले।

## संदर्भ

## अउरी पढ़े खातिर
*
*

## बाहरी कड़ी
*
*

श्रेणी:जेलीमछरी
श्रेणी:जीव प्रजाति
पार्क कैलंग्यूट

गोवा की कैलंग्यूट में एकदम समुद्र बीच पर आइल, पार्क कैलंग्यूट गोवा परिष्कृत शैली तथा स्थानीय कला और संस्कृति की सही मिश्रण की साथ एगो शानदार होटल ह। ए होटल में रहे खातिर शानदार आवास सुविधा उपलब्ध बा, जवन सुन्दर और आकर्षक रूप से डिजाइन और कईगो आधुनिक सुविधा से सुसज्जित बा। ए होटल की इंफ्रास्ट्रक्चर और इंटीरियर डिजाइनिंग में भव्यता दिखाई देला। कुल मिला के माहौल सुखदायक और शांतिपूर्ण वाइब्स से भर जाला जवन केहु क मूड उत्तेजित क सकेला। इ होटल क स्थान व्यापार और मनोरंजन केंद्रन खातिर आसान पहुंच प्रदान करेला।

## विशेषताएं

इ होटल रेस्तरां, बार, स्विमिंग पूल और कला भोजनालय जैसन कईगो सुविधा प्रदान करेला। रेस्तरां मुंह में पानी ले आ दे ऐसन भोजन क एगो रेंज प्रदान करेला। मेहमान एइजा की बार में विभिन्न प्रकार क स्पिरिट, शराब और कॉकटेल क मजा ले सकेला लो। इ होटल बड़ा सम्मेलन, उत्पाद लॉन्च, बोर्ड रूम चर्चा, फैशन कार्यक्रम या फेर अंतरंग कॉकटेल रात्रिभोज की आयोजन खातिर कला भोज हॉल क सुविधो प्रदान करेला। आपन थकान दूर करे खातिर, आप कईगो विभिन्न सुविधा की साथ उपलब्ध स्विमिंग पूल में गोताखोरी क आनंद ले सके नी। 

मेहमानन की सुविधा खातिर एक्सप्रेस चेक इन चेक आउट क सुविधा उपलब्ध बा। शुल्क की साथ हवाई अड्डा ले परिवहन क सुविधा क पेशकश कइल जाला। मेहमान लोगन की सुविधा खातिर एगो मुफ्त पार्किंग सुविधा उपलब्ध बा, पर्यटन और टिकट सहायता प्रदान करे खातिर एगो यात्रा डेस्क क स्थापना कइल गइल बा। आपातकाल की मामला में, चिकित्सा सेवा प्रदान कइल जाला।

## सन्दर्भ

श्रेणी:होटल
श्रेणी:गोवा
एयर फ़्रांस

**एयर फ़्रांस**, जेके एयरफ्रान्स की रूप में देखावल गइल बा, उ फ्रैंच ध्वजवाहक ह, एकर मुख्यालय ट्रेम्बले-एन-फ़्रांस (पेरिस की उत्तर) में आइल बा। इ एयर फ्रांस-केएलएम ग्रुप क सहायक कंपनी ह और स्काईटीम वैश्विक एयरलाइन गठबंधन क संस्थापक सदस्य ह। 2013 ले एयर फ्रांस, फ्रांस में 36 स्थल खातिर सेवा दे और 93 देश (फ्रांस की विदेश विभाग और क्षेत्र सहित) में 168 गंतव्य खातिर दुनिया भर में निर्धारित यात्री और कार्गो सेवा संचालित करे  और इ 2015 में 46,803,000 यात्रिन क परिवहन कइलस। ए एयरलाइन क वैश्विक केंद्र चार्ल्स डी गॉल एयरपोर्ट पर ऑरल एयरपोर्ट की साथ में बा। एयर फ्रांस क कार्पोरेट मुख्यालय, पाहिले  मॉन्टपार्नेस्से,पेरिस में  रहे, अब पेरिस की उत्तर में, चार्ल्स डी गॉल हवाई अड्डा पर बा।

एयर फ़्रांस क गठन 7 अक्टूबर 1933 के एयर ओरिएंट, एयर यूनियन, कॉम्पैनी गनेरेल एरोपोस्टेल, कॉम्पेनी इंटरनेशनल डे नेविगेशन एरियन (CIDNA) और सोएटेटे गेनेरेल डे ट्रांसपोर्ट एरियन (SGTA) की विलय से कइल गइल रहे। शीत युद्ध की दौरान, 1950 से 1990 ले, इ पश्चिम बर्लिन की टेंपेलहोफ और टेजल हवाई अड्डन पर जर्मनी में सक्रिय तीनगो मुख्य अनुसूचित विमान सेवा में से एगो रहे। 1990 में, इ फ्रेंच घरेलू विमान सेवा एयर इंटर और अंतरराष्ट्रीय प्रतिद्वंदी UTA- यूनियन डी ट्रांसपोर्ट एरियंस क अधिग्रहण क लिहलस। इ केएलएम की साथ 2003 की विलय से पहिले सात दशक ले फ्रांस की प्राथमिक राष्ट्रीय ध्वज वाहक की रूप में सेवा दिहलस।

अप्रैल 2001 और मार्च 2002 की बीच में, इ एयरलाइन 43.3 मिलियन यात्रिन क परिवहन कइलस और एकर कुल राजस्व €12.53 बिलियन रहे, नवंबर 2004 में, एयर फ्रांस कुल 25.5% बाजार हिस्सेदारी की साथ सबसे बड़ यूरोपीयन एयरलाइन बनल, और परिचालन राजस्व के मामला में दुनिया में सबसे बड़ एयरलाइन बनल।

एयर फ़्रांस लंबा दूरी की रास्ता खातिर एयरबस और बोइंग जैसन चौड़ा जेट विमानन की एगो मिश्रित बेड़ा क संचालन करेला, और लघु-उड़ान वाला रास्तन प एयरबस ए 320 विमानन का उपयोग करेले। एयर फ्रांस पेरिस की चार्ल्स डी गॉल हवाई अड्डा से न्यूयॉर्क शहर की जेएफके हवाई अड्डा प सेवा की साथ 20 नवंबर 2009 के ए 380 क शुरुआत कइलस। ए विमान सेवा क क्षेत्रीय एयरलाइन सहायक कंपनी, एचओपी! क्षेत्रीय जेट विमानन की एगो बेड़ा की साथ आपन अधिकतर क्षेत्रीय घरेलू और यूरोपीय अनुसूचित सेवा क संचालन करेले।

7 अक्टूबर 1933 के एयर फ़्रांस क गठन भइल रहे।

26 जून 1945 के फ्रांस क सब एयर ट्रांसपोर्ट कंपनी राष्ट्रीयकृत भइली स। 29 दिसंबर 1945 के फ्रांसीसी सरकार क एगो डिक्री एयर फ्रांस के पूरा फ्रांसीसी हवाई परिवहन नेटवर्क क प्रबंधन प्रदान कइलस  एयर फ़्रांस 1946 में आपन पहिला उड़ान परिचारक नियुक्त कइलस। एही वर्ष में एयरलाइन आपन पहिला एयर टर्मिनल केंद्रीय पेरिस की लेस इनवेलाइड्स में खोललस। इ पेरिस ले बोर्गाट एयरपोर्ट से जोड़ल गइल, जवन की एयर फ्रांस क पहिला संचालन और इंजीनियरिंग बेस रहे। ओ समय ले एकर नेटवर्क 160,000 किलोमीटर तक क दुरी कवर कइले रहे, जवन की  दुनिया में सबसे लंबा होखले क दावा कइल गइल रहे। 1 जनवरी 1946 के सोसाइटी नेशनेल एयर फ्रांस क स्थापना भइल रहे। 1948 ले एयर फ्रांस 130 विमानन क संचालन कइले रहे, जवन दुनिया क सबसे बड़ बेड़ा में से एगो रहे।

## इहो देखल जाय
* एयर चाइना
* एयर इंडिया

## संदर्भ

श्रेणी:फ्रांस
श्रेणी:हवाई जहाज सेवा
गीत गवाई

**गीत गवाई** भोजपुरी क्षेत्र के एक ठो रेवाज हवे जे बियाह से पहिले होला। एह में औरत लोग एकट्ठा हो के गीति गावे लीं।
मॉरिशस में भोजपुरी भाषा बोले वाला लोग खातिर भी एह परंपरा के बहुत महत्व हवे आ ई रेवाज ओहूजा खूब धूमधाम से संपन्न होला।

साल 2016 में यूनेस्को द्वारा मॉरीशस के एह रिवाज के "मानवता के अटोव सांस्कृतिक धरोहर के लिस्ट" (*लिस्ट ऑफ दि इनटैलेजिबल कल्चरल हेरिटेज ऑफ ह्यूमनिटी*) में शामिल कइल गइल। गीत गवाई, मॉरिशस में सरकारी तौर पर भी आयोजित हो चुकल बाटे।

## संदर्भ

श्रेणी:भोजपुरी संस्कृति
श्रेणी:मॉरिशस के संस्कृति
श्रेणी:यूनेस्को
दिल्ली बिधानसभा

**दिल्ली राज्य बिधानसभा** या **दिल्ली बिधानसभा** भारत के संघ राज्यक्षेत्र में से एक, दिल्ली (राष्ट्रीय राजधानी क्षेत्र) खातिर एक सदन वाली बिधान सभा (राज्य स्तर पर कानून बनावे वाली संस्था) बाटे।

वर्तमान में एह बिधानसभा में 70 सीट बा।

2015 के बिधान सभा चुनावन में आम आदमी पार्टी के भारी बहुमत से जीत मिलल आ अरविंद केजरीवाल दिल्ली के मुख्यमंत्री आ दिल्ली बिधानसभा में सदन के नेता बाने।

## संदर्भ

श्रेणी:भारत के राज्य बिधानसभा
श्रेणी:दिल्ली
श्रेणी:भारतीय राजनीति
शीप्रागा

**छोटी झाड़ी** (Šiprage - Шипраге)  में बोस्निया आ हर्जेगोविना एक गांव है।

## जलवायु

## संदर्भ

## बाहरी लिंक

* http://opstinakotorvaros.com/ 
*http://www.maplandia.com/bosnia-and-herzegovina/republika-srpska/siprage/ Maplandia
*http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
*http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
*http://www.maplandia.com/bosnia-and-herzegovina/republika-srpska/siprage/ Maplandia
*http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
*http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
*http://www.udaljenosti.com/bosna/- Distances in B&H

श्रेणी:बोस्निया आ हर्जेगोविना
ढाई किलो प्रेम

**ढाई किलो प्रेम** एगो भारतीय हिंदीधारावाहिक हवे जेवन स्टार प्लस पर प्रसारित हो रहल बा। एकर पहिला प्रसारण 3 अप्रैल 2017 के भइल। एकर निर्माता एकता कपूर बाड़ें। एकर मुख्य किरदार मेहरजान मजदा आ अंजलि आनंद बा लोग।

## कलाकार
* मेहरजान मजदा - पीयूष शर्मा
* अंजलि आनंद - दीपिका मिश्रा
* हिमांशु अरोड़ा - दर्शन मिश्रा
* कीश्वर मर्चन्ट - शिल्पा
* बेनजीर शैख - सारिका
* किरण कर्माकर - पंकज शर्मा
* मानसी जोशी - माधुरी शर्मा
* राजेन्द्र चावला - देव मिश्रा
* ऋतु विज - रागिनी मिश्रा
* आली गोनी - सुशांत
* नंदिनी गुप्ता - नम्रता
* उदित शुक्ला - इंस्पेक्टर कुणाल
* अगंद हसीजा

## संदर्भ

## बाहरी कड़ी
लिद्दर घाटी

**लिद्दर घाटी** भारत के जम्मू काश्मीर राज्य में एक ठो हिमालयी नदी घाटी बाटे। ई काश्मीर घाटी के उत्तरी-पूरबी कोन पर मौजूद बा, जेकरा के भारत के स्वरग कहल जाला। एही घाटी से हो के लिद्दर नदी बहे ले। घाटी के मुहाना अनंतनाग सहर से के लगे बाटे जे खुद काश्मीर के राजधानी श्रीनगर से लगभग 62&nbsp;कि॰मी॰ दक्खिन-पूरुब में बा। ई चालिस किलोमीटर लमहर गॉर्ज घाटी हवे जेकरा औसत चौड़ाई 3&nbsp;कि॰मी॰ बाटे।

## संदर्भ

श्रेणी:जम्मू काश्मीर के भूगोल
श्रेणी:भारत के नदी घाटी
श्रेणी:अनंतनाग जिला
दिल्ली

**दिल्ली** चाहे **दिल्ली राष्ट्रीय राजधानी क्षेत्र (NTC)** भारत के राजधानी आ संघ राज्य क्षेत्र हवे। दिल्ली को मौर्य वंश के महाराजा दिल्लू ( ढिल्लू  )  ने बसाया था और उन्हीं के नाम पर इसका वर्तमान नाम दिल्ली पड़ा। दिल्ली के तीन ओर से हरियाणा आ पूरुब में उत्तर प्रदेश से बाडर बने ला। बरिस 2011 के जनगणना के आँकड़ा अनुसार, प्रापर दिल्ली नगर के कुल जनसंख्या 110 लाख (11 मिलियन) से बेसी रहल, मने कि भारत में मुंबई के बाद एकर दुसरा स्थान रहल; मय एनटीसी के जनसँख्या लमसम 168 लाख रहल। दिल्ली के नगरी इलाका अब अउरी बिस्तार वाला परिभाषा के साथे देखल जा रहल बा आ फरीदाबाद, गुड़गांव, नोएडा आ गाजियाबाद नियर इलाका सभ के राष्ट्रिय राजधानी क्षेत्र (एनसीआर) के रूप में साल 2016 में अनुमानित जनसंख्या 23 मिलियन से बेसी रहल। एह परिभाषा के हिसाब से, यूनाइटेड नेशंस एकरा के दुनिया के दुसरा सभसे बड़ शहरी इलाका मान रहल बा। 2016 के आर्थिक स्थिति के अनुमान सभ के आधार पर ई भारत के या त सभसे बेसी या फिर दुसरा नमर के सभसे ढेर उत्पादक मेट्रो एरिया बाटे। ई भारत में दुसरा सभसे धनी शहर भी बा, मुंबई के बाद, इहाँ कुल धन $450 बिलियन आँकल गइल बा आ एह शहर में 18 गो बिलियनायर आ 23,000 मिलियनायर लोग निवास करत बा।

## इहो देखल जाय
* राष्ट्रिय राजधानी क्षेत्र
* नई दिल्ली
* पांडिचेरी
* भारत के राजधानी शहर

## संदर्भ

## बाहरी कड़ी
* 
* Official Tourism Site of Delhi, India
* Delhi *Encyclopædia Britannica* entry


*
श्रेणी:दसलाखी शहर
किसिम (खेती आ बागबानी)

**किसिम** (अंग्रेजी:*कल्टीवर* - *cultivar*) अइसन पौधा सभ के झुंड के कहल जाला जिनहन में मूल लच्छन सभ के बचा के उनहन के अइसन तरीका से बीछ के नया बीया तइयार कइल जाला कि नवका सभ में कुछ बिसेस लच्छन भी जाय। उदाहरण खातिर कई तरह के सजावटी फूल या पौधा सभ के एह प्रकार से ब्रीडिंग कइल जाला कि कुछ खास लच्छन (जइसे कि रंग) में अंतर आ जाय आ बाकी लच्छन एक्के नियर रहें। गुलाब के कई रंग के फूल एही तरीका से पैदा कइल हवें।

कुछ मात्रा में ई प्राकृतिक रूप से भी अपने-आप हो जाला, जइसे की आम के प्रजाति एकही होखले के बावजूद रंग, साइज, महक वगैरह के लच्छन अलग होखे के कारण उनहन के अलग-अलग किसिम मानल जाला।

श्रेणी:खेती
श्रेणी:बागबानी
श्रेणी:पौधा
काजू

**काजू के फेड़** (Anacardium occidentale)  एक ठो गरम जलवायु वाला इलाका सभ में होखे वाला फेड़ हवे जवना से काजू (गरी भा मेवा) आ काजू के फर उपजावल जाला। ई फेड़  तक ले ऊँच हो सकेला, हालाँकि एकर बौना किसिम सभ जेवन लगभग  के होलें, उपज के मात्रा आ जल्दी सुरुआत के कारन ढेर उपजावल जालें।

काजू के मेवा, जेकरा के खाली काजू भी कहल जाला, बहुत ब्यापक रूप से भोजन-पकवान में इस्तेमाल कइल जाए वाला मेवा हवे। एकरा के सीधे भी खाइल जाला, पकवान में भी पड़े ला आ एकरा से चीज आ काजू-माखन भी बनावल जाला। काजू गरी के ऊपरी छिलका के भी कई तरह से इस्तेमाल होला, बिसेस रूप से लुब्रिकेंट आ पेंट बनावे में। काजू  के फर, ललछाहूँ पीयर रंग के फर होला जेकरा गूदा से मिठाई से ले के शराब ले बनावल जाला।

मूल रूप से ई ब्राजील के प्रजाति हवे आ वर्तमान में एकर उत्पादन करे वाला देस सभ में वियतनाम, नाइजीरिया, भारत आ आइवरी कोस्ट प्रमुख बाने। भारत के कर्नाटक, महाराष्ट्र, गोवा, आंध्रप्रदेश आ उड़ीसा में एकर खेती होला। गोवा के प्रसिद्ध लोकल शराब "फेनी" काजुये से बने ले।

## संदर्भ
2.
श्रेणी:सुखावल फल चाहे मेवा
श्रेणी:फसल
मैंगीफेरा इंडिका

***मैंगीफेरा इंडिका*** (*Mangifera indica*) जेकरा के बोलचाल के भाषा में आम कहल जाला, बनस्पति बिज्ञान के वर्गीकरण के हिसाब से पौधन के *[[एनाकार्डियासिया]]* परिवार के फेड़ हवे।

ई मूल रूप से भारत के फेड़ हवे जे अब पुरा दुनिया के गरम इलाका सभ में उपजावल जाला।

श्रेणी:फेड़
श्रेणी:आम
मूल निवासी (इकोलॉजी)

जीव भूगोल में, कौनों प्रजाति के **मूल निवासी** (indigenous) के रूप में परिभाषित कइल जाला, जब ऊ कौनों इलाका (प्रदेश) भा इकोसिस्टम के प्राकृतिक रूप से हिस्सा होखे, बिना मनुष्य के हस्तक्षेप के उहाँ पावल जात होखे। अंग्रेजी में बैज्ञानिक भाषा में एकरा के *"इंडीजीनस"* (indigenous) आ आम भाषा में *"नेटिव"* (native) कहल जाला।  सगरी प्राकृतिक जीवधारी सभ (अगर ऊ पालतू या मनुष्य द्वारा अपनावल ना गइल होखें, या पौधा सभ जिनके मनुष्य खेती न करत होखे) आमतौर पर कौनों खास इलाकाई बिस्तार क्षेत्र वाला होलें - उहे इलाका उनहन के मूल इलाका कहाला। एह मूल इलाका से बाहर अगर ऊ जीवधारी मनुष्य द्वारा कौनों तरीका से ले जाइल गइल होखें, तब ओह बाहरी इलाका में ऊ मनुष्य द्वारा बिस्तारित *"इंट्रोड्यूस्ड स्पीशीज"* (introduced species) कहालें। 

कौनों मूल निवासी प्रजाति जरूरी तौर पर *"[[एंडेमिक|मूलोत्पत्ति स्थानी]]"* या (endemic) होखे इहो जरूरी नइखे। जीव बिज्ञान आ इकोलॉजी में, कौनों इलाका में *एंडेमिक* ओह जीवधारी सभ के कहल जाला जिनहन के उत्पत्ति भा उद्भव (इवोल्यूशन) भी ओही इलाका में भइल होखे।

## संदर्भ

## बाहरी कड़ी
* मरियम वेबस्टर डिक्शनरी में परिभाषा 

श्रेणी:जीव भूगोल 
श्रेणी:इकोलॉजी
श्रेणी:जीव बिज्ञान
यूडिकॉट्स

***यूडिकॉट्स*** (अंग्रेजी:*Eudicots*) बनस्पति बिज्ञान के बर्गीकरण में, फूलदार पौधा सभ के एगो उप-समूह हवे।

श्रेणी:बनस्पति बिज्ञान
रोसाइड

***रोसाइड*** (अंग्रेजी:*Rosids*) बनस्पति बिज्ञान के बर्गीकरण में, फूलदार पौधा सभ के एगो उप-समूह *[[यूडिकॉट्स]]* के हिस्सा हवे आ एह में लगभग 70,000 प्रजाति आवे लीं, जे फूलदार पौधा सभ के लगभग एक चउथाई हिस्सा बा।

एह समूह के 16 से 20 कुल सभ में बाँटल जाला, आ एह में तकरीबन 140 परिवार सामिल बाने।

बैज्ञानिक अनुमान के हिसाब से एह समूह के पौधा सभ के उत्पत्ती अबसे 125 आ 99.6 मिलियन साल पहिले, क्रीटैशियस काल में भइल रहे।

## संदर्भ

श्रेणी:बनस्पति बिज्ञान
एनाकार्डियासिया

***एनाकार्डियासिया*** (अंग्रेजी:*Anacardiaceae*) फूलदार पौधा सभ के *[[रोसाइड‎]]* उप-समूह के *[[सैपिंडेल्स‎]]* कुल के एक ठो परिवार हवे। एकरा के आमतौर पर काजू-परिवार के नाँव से भी जानल जाला।  

आम भी एही परिवार के मैंगीफेरा जाति में आवेला।

## संदर्भ

श्रेणी:बनस्पति बिज्ञान
सैपिंडेलीज़

***सैपिंडेलीज़*** (अंग्रेजी:*Sapindales*) बनस्पति बिज्ञान के बर्गीकरण में, फूलदार पौधा सभ के एगो कुल हवे। उदाहरण खातिर आम आ काजू नियर फेड़ सभ एही के एगो उप बिभाग *[[एनाकार्डियासिया]]* के हिस्सा हवें।

## इहो देखल जाय
* आम
* *[[एनाकार्डियासिया]]*
* नीम
* महोगनी

## संदर्भ

श्रेणी:बनस्पति बिज्ञान
कार्ल फ्रेडरिक गॉस

**जोहान कार्ल फ्रेडरिक गॉस** (Johann Carl Friedrich Gauss) (30 अप्रैल 1777 ब्रूंशविग23 फरवरी 1855 गॉटिन्जेन) एक ठो जर्मन गणितज्ञ रहलें जे कई क्षेत्र में आपन योगदान दिहलें, जइसे कि नंबर थियरी, बीजगणित, सांख्यिकी, गणितीय बिस्लेषण, भूमापन, भूभौतिकी, मैकेनिक्स, इलेक्ट्रोस्टैटिक्स, खगोलशास्त्र, मैट्रिक्स थियरी आ प्रकाश बिज्ञान में उनके योगदान के बहुत महत्व बा।

गॉस के कुछ जगह *प्रिंसेप्स मैथेमेटिकोरम* *(Princeps mathematicorum)* (लैटिन कथन, अरथ: "गणितज्ञ लोग में सभसे आगे") आ "प्राचीन काल से अबले सभसे बड़ गणितज्ञ" कहल जाला। गॉस के प्रभाव गणित आ बिज्ञान के बिबिध क्षेत्रन में एतना महत्व वाला रहल बा कि उनके इतिहास के सभसे प्रभावशाली गणितज्ञ के दर्जा दिहल जाला।

## संदर्भ

श्रेणी:जर्मनी के लोग
श्रेणी:गणितज्ञ
श्रेणी:1777 में जनम
श्रेणी:1855 में निधन
डेविड हिल्बर्ट

**डेविड हिल्बर्ट** (David Hilbert; 23 जनवरी 1862 — 14 फरवरी 1943) एक ठो जर्मन गणितज्ञ रहलें। उनुका के 19वीं आ सुरुआती 20वीं सदी के सभसे प्रभावशाली आ युनिवर्सल गणितज्ञ लोग में गिनल जाला।

हिल्बर्ट आ उनके चेला लोग एगो नया बैज्ञानिक उत्साह के स्थापना कइल आ आज के ज़माना के गणितीय भौतिकी खातिर कई तरह के युक्ति सभ के खोज कइल लोग। हिल्बर्ट के प्रूफ थियरी आ गणितीय तर्कशास्त्र के संस्थापक के रूप में जानल जाला आ उनके पहिला ब्यक्ति मानल जाला जे *मैथेमेटिक्स* आ *मेटामैथेमेटिक्स* में अंतर स्थापित कइलेन।

## संदर्भ

श्रेणी:1862 में जनम
श्रेणी:1943 में निधन
श्रेणी:जर्मनी के लोग
श्रेणी:गणितज्ञ
मैंगिफेरा

***मैंगिफेरा*** (अंग्रेजी:*Mangifera*) फूलदार पौधा सभ के एगो जाति हवे जवना में 69 गो प्रजाति आवे लीं आ सभसे परसिद्ध हवे आम के भारतीय प्रजाति - *[[मैंगीफेरा इंडिका]]*।

## संदर्भ

श्रेणी:बनस्पति बिज्ञान
पुणे में पर्यटन आकर्षण सभ के लिस्ट

**पुणे** भारत की महाराष्ट्र राज्य क दूसरा सबसे बड़ा शहर ह और इ सह्याद्री पर्वत श्रृंखला से घिरल बा। सन 1674 और 1881 के बीच मराठा साम्राज्य की दौरान इ एकर एगो बहुत महत्वपूर्ण स्थान रहे। एही वजह से, इ कईगो किला और बाड़ा में बनल मराठा वास्तुकला के प्रदर्शित करेला। लोहगढ़ और विसापुर किला सहित एइजा क कईगो किला ए शहर की मुख्य आकर्षण में से एगो ह। ए शहर में फैलल कईगो मंदिर और आश्रम की साथ एकर समृद्ध सांस्कृतिक और आध्यात्मिक इतिहास भी बा। स्थानीय रोमांच और इतिहास, नशेड़ियन की अलावा, इ शहर ओशो इंटरनेशनल मैडिटेशन रिजॉर्ट की कारण कईगो अंतरराष्ट्रीय पर्यटकन के भी आकर्षित करेला जवन की पुणे क दिल कहल जाए वाला जगह पर स्थित कोरेगांव पार्क में स्थित बा।

## पर्यटकन खातिर पुणे क विशेष दर्शनीय स्थल

### संग्रहालय

* दर्शन संग्रहालय
* राजा दिनकर केलकर संग्रहालय
* राष्ट्रीय युद्ध संग्रहालय
* पुणे जनजातीय संग्रहालय
* महात्मा फुले संग्रहालय

### किला

* सिंहगढ़ किला
* शनिवारवाड़ा
* शिवनेरी किला
* राजगढ़ किला
* लोहागढ़ किला
* विसापुर किला
* तिकोना किला
* मोहनगढ़ किला

#### लोहगढ़ और विसापुर क किला

लोहगढ़ और विसापुर किला पुणे की पश्चिम में लगभग 65 किलोमीटर दूरी पर स्थित बा। ए किलन के मुख्य रूप से भोर घाट की तरफ से निकले वाला महत्वपूर्ण व्यापार मार्ग के सुरक्षा प्रदान क के व्यापार के बढ़ावा देवे खातिर बनावल गइल रहे। किला ले आसानी से सड़क या रेलवे मार्ग द्वारा पहुंचल जा सकेला। पुणे से मलवली रेलवे स्टेशन ले रेलगाड़ी उपलब्ध बा, जवन की ए जुड़वां किलन खातिर निकटतम रेलवे स्टेशन ह। ओकरी बाद अदमी के सड़क की द्वारा लोहगढ़ वाडी की छोट गांव ले जाए के पड़ेला जवन कि किला की बगले में स्थित बा।

दुनुं किला क गठन अद्वितीय बा और दुन्नु एगो पर्वतीय चोटी द्वारा जुड़ल बान स जेके 'गायमुख' कहल जाला। किला की रास्ता में चारगो विशाल दरवाजा बान स उन्हन के गणेश, नारायण, हनुमान और महादरवाजा की नांव से जानल जाला। कुछ शिलालेख से पता चलेला कि नाना फडणवीस की शासन की दौरान गणेश दरवाजा बनावल गइल रहे। एगो 1500 मीटर क लंबा देवाल किला की चारों ओर से बा और आसानी से लंबी दूरी से दिखाई देला। देवाल क चौड़ाई 30 मीटर बा  और लोहगढ़ किला की पूर्वी हिस्सा में, एगो बहुत बड़ छेद बा जवन की बहुत दूर से गुजरे वाली ट्रेन से भी आसानी से दिखाई दे जाला।

विसापुर किला लोहगढ़ किला की निकट स्थित बा और ए अनूठा किला ले पहुंचे खातिर एगो लंबा देवाल की आसपास चले के पड़ेला। विसापुर किला लोहगढ़ की किला की बाद 1713-1720 के दौरान बालाजी विश्वनाथ द्वारा बनावल गइल रहे, जवन की मराठा साम्राज्य क पहिला पेशवा रह न। विसापुर किला की चारों ओर एगो लम्बा देवाल क निर्माण कइल गइल बा जवन की दुर्ग की स्वरूप में बा। ए किला क निर्माण जवने पहाड़ी पर भइल बा उ अपनी भज की इतिहासी गुफाओं खातिर भी प्रसिद्ध बा जवन कि किला की निर्माण से पहिले से ही अस्तित्व में रहे। इतिहासकारन खातिर इ गुफा उन्हन की बौद्ध संबंधन की चलते महत्वपूर्ण बाड़ी स।

## संदर्भ

श्रेणी:महाराष्ट्र में पर्यटन
पर्यटन
ग्लोबल वॉर्मिंग

**ग्लोबल वॉर्मिंग** (), मने कि **बैस्विक गरमाव** आ **जलवायु में बदलाव** () पछिला लगभग एक सदी के समय में पृथिवी के जलवायु सिस्टम में औसत तापमान के बढ़ती आ एकरा से जुड़ल परभाव सभ खातिर इस्तेमाल होखे वाला शब्दावली हईं सऽ। कई तरह के बैज्ञानिक सबूत ई देखा रहल बाने कि जलवायु सिस्टम गरम हो रहल बाटे। उन्नईसवीं सदी के बीच के दौर में तापमान नापे खातिर अइसन बैज्ञानिक उपकरण सभ के बिकास भइल जे 1950 से पहिले मौजूद भी ना रहलें आ इनहन से नापल रिकार्ड में पुराजलवायु बिज्ञान के रिकार्ड सभ के जोड़ के हजार साल से भी पाछे के जलवायु के बारे में जानल जा सकत बा।

साल 2013 में आइपीसीसी (IPCC) के पाँचवा रपट में ई साफ़ कहल गइल कि "बीसवीं सदी के मध्य के बाद से गरमाहट में जवन बढ़ती देखल जा रहल बा ओकर सभसे प्रमुख कारण मनुष्य के प्रभाव के होखले के *बहुत ढेर संभावना* बा"। सभसे बड़ा पैमाना पर मनुष्य के परभाव ग्रीनहाउस गैस - कार्बनडाई आक्साइड, मीथेन, नाइट्रस ऑक्साइड वगैरह के वातावरण में छोड़ले के रूप में बा। रपट में जलवायु मॉडल सभ के भाबिस्यानुमान (प्रोजेक्शन) के सारांश ई बतावत बा की 21वीं सदी में औसत सतही तापमान  ले अउरी बढ़ले के संभावना बा अगर अनुमान कम से कम के बारे में लगावल जाय आ अधिक से अधिक ई  तक ले भी हो सकेला।

ग्लोबल वार्मिंग के परभाव पूरा बिस्व के हर इलाका में बराबर ना होखी, बलुक ई एक प्रदेश से दूसरा प्रदेश के बीच अलग-अलग मात्र में रही। गरमाहट में बढती के फल के रूप में ई अनुमान लगावल गइल बा कि एकरा से पूरा बिस्व के ताप बढ़ी, समुंद्र तल में उठान होखी, बरखा के पैटर्न में बदलाव होखी आ उपोष्णकटिबंध में रेगिस्तान सभ के बिस्तार बढ़ी।

## इहो देखल जाय
* पेरिस समझौता
* जलवायु बदलाव
* ग्रीनहाउस गैस
* पर्यावरण पर मनुष्य के परभाव
## संदर्भ

## बाहरी कड़ी
* NASA: जलवायु बदलाव: हमनी के कइसे मालुम बा? 
* बैस्विक गरमाव का बा? – नेशनल ज्याग्राफिक 
* बैस्विक जलवायु बदलाव सूचक – NOAA 
* बैस्विक समुंद्र तल उठान 
* पेरिस जलवायु सम्मलेन 
* ग्लोबल वॉर्मिंग को ख़त्म करने का मास्टर प्लान], पल्लब घोष, बीबीसी हिंदी पर। 


श्रेणी:जलवायु बदलाव
श्रेणी:जलवायु इतिहास
श्रेणी:आर्थिक समस्या
श्रेणी:पर्यावरण पर मनुष्य के परभाव
श्रेणी:पर्यावरण बिज्ञान
पर्यावरण पर मनुष्य के परभाव

**पर्यावरण पर मनुष्य के परभाव** भा **पर्यावरण पर मानवजनित प्रभाव** में अइसन सगरी प्रभाव शामिल बाड़ें जे पर्यावरण, जैवविविधता, आ अन्य संसाधन सभ पर मनुष्य के काम के परिणाम के रूप में पड़े लें। मनुष्य के काम आ बेहवार से पैदा होखे वाला अइसन परभाव सभ के खातिर "मानवजनित" (अंग्रेजी: *एन्थ्रोपोजेनिक*) टर्म के इस्तेमाल कइल जाला। एह शब्दावली के पहिली बेर एह तकनीकी अरथ में इस्तमाल रूसी भूगर्भबिज्ञानी अलेक्सी पावलोव कइलें आ अंग्रेजी में एह शब्द के इस्तेमाल ब्रिटिश इकोलॉजिस्ट आर्थर टांसले कइलें। वायुमंडल बिग्यानी पॉल कुर्टजेन, *[[एन्थ्रोपोसीन]]* शब्द के इस्तेमाल सत्तर के दशक के बीच में कइलें आ ई शब्द मनुष्य के क्रियाकलाप द्वारा वातावरण में फइलावल प्रदूषण के कारण पैदा स्थिति खातिर कइल जाला; आ आम तौर पर मनुष्य के बेहवार से पैदा सगरी पर्यावरणी समस्या से भरल दुनिया खातिर भी।

## इहो देखल जाय
* एंथ्रोपोसीन
* पर्यावरण
* प्रदूषण
* पर्यावरण दिवस
* पर्यावरण भूगोल

## संदर्भ

## बाहरी कड़ी
* Human activities that harm the Environment (Energy Physics) 
* www.worldometers.info
* Equation: Human Impact on Climate Change (2017)


श्रेणी:पर्यावरण
श्रेणी:जनसंख्या
श्रेणी:पर्यावरण बिज्ञान
श्रेणी:पर्यावरण भूगोल
सई नदी

**[[सई नदी]]**  भारतीय राज्य उत्तर प्रदेश में बहे वाली, लगभग 600 किलोमीटर लमहर, नदी बा जे लखीमपुर खीरी जिला के पसगवां ब्लॉक के राघवपुर (अल्लीपुर) के एगो ताल से निकल के जौनपुर जिला में गोमती नदी में मिल जाले। अपना लमहर रस्ता में सई नदी उत्तर प्रदेश के कई गो जिला सभ से गुजरे ले जइसे कि हरदोई,उन्नाव आ लखनऊ जिला के बीचा के सीमा बनावे ले, आ रायबरेली, प्रतापगढ़ आ जौनपुर से हो के बहे ले। एकर मुख्य सहायक नदी सभ में भैंसही, बकुलाही, सरकनी आ लोनी बाड़ी सऽ।

सई नदी के पौराणिक महत्व भी बा, मान्यता अनुसार रावण से जुद्ध के गलती सभ खातिर राम अजोध्या लावटत समय एही सई नदी में नहा के अपना के पबित्र कइलेन; जबकि वर्तमान में एह नदी के ऊपर संकट आ गइल बा आ ई गंदा नाला बने के कगार पर बा।

## संदर्भ

श्रेणी:उत्तर प्रदेश के नदी
श्रेणी:भारत के नदी
श्रेणी:जौनपुर जिला
अजैविक संघटक

जीव बिज्ञान आ इकोलॉजी में, **अजैविक संघटक** भा **अजैविक कारक**, पर्यावरण के सगरी बेजान भौतिक आ रासायनिक चीज सभ के कहल जाला जिनहन से कौनों जीवधारी भा जीव-जनसंख्या के जीवन आ क्रियाकलाप पर परभाव पड़े ला; जिनहन से कौनों इकोसिस्टम के प्रक्रिया सभ प्रभावित होलीं।

श्रेणी:इकोलॉजी
श्रेणी:पर्यावरण बिज्ञान
पर्यावरणी गिरावट

thumb|दक्खिनी ऑस्ट्रेलिया के एगो खदान के अस्सी साल से ज्यादा समय से छोड़ दिहले की बाद भी कुछे बनस्पति देखाई पड़त बा।

**पर्यावरणी गिरावट** (Environmental degradation) चाहे **पर्यावरणी क्षय**, हवा, पानी आ माटी नियर प्राकृतिक संसाधन सभ के क्षय के कारण; इकोसिस्टम के बिनास; हैबिटाट बिनास; जंगली जियाजन्तु के बिनास; आ प्रदूषण पर्यावरण के गुणवत्ता में कमी हवे। पर्यावरणी गिरावट में कौनों भी अइसन बदलाव के शामिल कइल जा सके ला जवना क परभाव बिनासक या फिर अनचाहल होखे।

पर्यावरणी गिरावट के यूनाइटेड नेशंस के खतरा, चुनौती आ बदलाव पर पैनल द्वारा सभसे प्रमुख दस गो खतरा सभ में गिनावल गइल बाटे। यूनाइटेड नेशंस के आफत-बिपत कम करे खातिर इंटरनेशनल रणनीति में पर्यावरणी गिरावट के "सामाजिक आ इकोलॉजिकल लक्ष्य आ जरूरत सभ के हासिल करे में पर्यावरण के क्षमता में कमी" के रूप में परिभाषित कइल गइल बा। पर्यावरणी गिरावट भा पर्यावरणी क्षय कई रूप में हो रहल बाटे। प्राकृतिक पर्यावास (हैबिटाट) के बिनास होखे चाहे प्राकृतिक संसाधन सभ के क्षय होखे, पर्यावरणी गिरावट भा क्षय होखे ला। एह समस्या से लड़े खातिर पर्यावरणी सुरक्षा आ पर्यावरणी संसाधन मैनेजमेंट उपाय बाड़ें। खराब किसिम के मैनेजमेंट जवना से पर्यावरण के क्वालिटी में गिरावट आवत होखे पर्यावरणी संघर्ष आ संकट सभ के जनम देलें, बिभिन्न समुदाय सभ अइसन खराब मैनेजमेंट के खिलाफत क सके ला।

## इहो देखल जाय
* हैबिटाट बिनास
* जैवविविधता
* प्रदूषण
* पर्यावरण पर मनुष्य के परभाव
* पर्यावरणी समस्या आ मुद्दा

## संदर्भ

श्रेणी:पर्यावरण पर मनुष्य के परभाव
श्रेणी:पर्यावरण बिज्ञान
श्रेणी:पर्यावरण
सैदपुर, गाजीपुर

**सैदपुर** भारतीय राज्य उत्तर प्रदेश के गाजीपुर जिला में एक ठो नगर पंचायत आ कसबा बाटे।  सैदपुर के पिनकोड 233304 बा। इहँवा से सभसे नजदीकी रेलवे टीशन औंड़िहार बाटे।

## भूगोल
सैदपुर के भूगोलीय लोकेशन  बा। समुंद्र तल से 70&nbsp;मीटर (229&nbsp;फीट) के औसत ऊँचाई पर बसल बा। बनारस-गाजीपुर हाइवे पर बसल ई शहर, गाजीपुर जिला के एक ठो प्रमुख बजार आ कस्बा हवे।

## जनसंख्या
 भारत के जनगणना के आँकड़ा अनुसार सैदपुर के कुल जनसंख्या 47,064 रहा जेह में 53% मरदाना आ 47% जानना जनसंख्या रहल। सैदपुर के औसत साक्षरता दर 59% रहल, राष्ट्रीय औसत 59.5% से कम। मरदाना लोग के साक्षरता दर 68% आ औरतन के साक्षरता दर 49% रहल। सैदपुर में, कुल जनसंख्या के 17% जनसंख्या 6 बरिस से कम उमिर के रहल।

## संदर्भ

श्रेणी:गाजीपुर जिला के शहर आ कस्बा
श्रेणी:उत्तर प्रदेश के शहर आ कस्बा
सादात, उत्तर प्रदेश

**सादात** भारतीय राज्य उत्तर प्रदेश के गाजीपुर जिला में एक ठो कस्बा आ नगर पंचायत बाटे।

## भूगोल
सादात के भूगोलीय लोकेशन  पर बा आ ई समुंद्र तल से 65&nbsp;मीटर (216&nbsp;फीट) के ऊँचाई पर बसल बा।

## जनसंख्या
 के भारतीय जनगणना के आँकड़ा अनुसार सदात के कुल जनसंख्या 11,987 रहल जेह में मरदाना जनसंख्या 51% आ जनाना जनसंख्या 49% रहल। सादात के औसत साक्षरता दर 67% राष्ट्रीय औसत 59.5% से ढेर रहल आ 77% मरद आ 57% मेहरारू लोग साक्षर रहल। सादात में कुल के 18% जनसंख्या 6 बरिस से कम उमिर वाली रहल।

सादात पुरवोत्तर रेलवे क एगो टीशन बा। इहाँ लखनऊ गोरखपुर इलाहबाद आ मुंबई जाए वाली गाड़ीन के ठहराव बाटे आ टिकट आरक्षण के सुबिधान भी बा।

## संदर्भ

श्रेणी:गाजीपुर जिला के शहर आ कस्बा
श्रेणी:उत्तर प्रदेश के शहर आ कस्बा
एलन ट्यूरिंग

**एलन ट्यूरिंग** (अंग्रेजी:*Alan Mathison Turing*) (23 जून 1912&nbsp;– 7 जून 1954) एक ठो अंग्रेज कंप्यूटर बिज्ञानी, गणितज्ञ, तर्कशास्त्री, क्रिप्टोएनालिस्ट, आ सैद्धांतिक जीव बिज्ञानी रहलें। अपना बनावल ट्यूरिंग मशीन के इस्तेमाल से उनके कंप्यूटर बिज्ञान से क्षेत्र में कइल योगदान, खास तौर पर सैद्धांतिक कंप्यूटर बिज्ञान आ एल्गोरिद्म के क्षेत्र में, बहुत परभावशाली रहल। ट्यूरिंग के सैद्धांतिक कंप्यूटर बिज्ञान आ आर्टीफिशियल इंटेलिजेंस के पिता मानल जा सके ला।

## संदर्भ

## स्रोत ग्रंथ

* 
* 

## बाहरी कड़ी

* How Alan Turing Cracked The Enigma Code Imperial War Museums
* Alan Turing Year
भास्कराचार्य

**भास्कराचार्य** या **भास्कर** (जिनके भास्कर I से अलग बूझे बदे **भास्कर II** भी कहल जाला) (1114–1185), एक ठो भारतीय गणितग्य आ ज्योतिस बिद्या के जानकार (खगोलशास्त्री) रहलें। इनके जनम कर्नाटक के बीजापुर में भइल रहे।
बारहवीं सदी में, उनके गणित के क्षेत्र में कइल काम बहुत महत्व वाला बा आ उनके मध्यकालीन भारत के सभसे महान गणितज्ञ भी कहल जाला। उनके मुख्य रचना सिद्धान्तशिरोमणि हवे जे चार खंड - लीलावती, बीजगणित, ग्रहगणित, आ गोलाध्याय में बाँटल बा आ इनहन के कबो-कबो चार गो अलग पुस्तक के रूप में भी देखल जाला। चारों, क्रम से अंकगणित, बीजगणित, ग्रह संबंधी गणित, आ गोला संबंधी गणित के ऊपर लिखल गइल खंड हवें। एकरे अलावा ऊ करण कौतूहल नाँव के किताब भी लिखलें।

भास्कराचार्य के कैलकुलस संबंधी काम, न्यूटन आ लाइबनिज से लगभग आधा सदी पहिले के बा एही से ई माने खातिर पर्याप्त वजह बा कि कैलकुलस के खोज करे वाला पहिला ब्यक्ति भास्कर रहलें।

## संदर्भ

## स्रोत ग्रंथ
* 
* 
*
* 

श्रेणी:भारतीय गणितज्ञ
श्रेणी:12वीं-सदी के लोग
पच्छिमी जर्मनिक भाषा

**पच्छिमी जर्मनिक भाषा** सभ, यूरोप महादीप के जर्मनिक भाषा के तीन गो शाखा सभ में से एक हवे, अन्य दू गो - उत्तरी जर्मनिक भाषा सभ, आ पूरबी जर्मनिक भाषा सभ (अब बिलुप्त) बानी सऽ।

पच्छिमी जर्मनिक भाषा झुंड में सभसे प्रमुख बाड़ी सऽ अंग्रेजी, जर्मन भाषा, आ डच भाषा।

श्रेणी:भाषा परिवार
श्रेणी:यूरोप के भाषा
श्रेणी:जर्मनी के संस्कृति
तुर्की एयरलाइंस

**तुर्की एयरलाइंस** तुर्की क राष्ट्रीय झंडा वाहक एयरलाइन ह, जेकर मुख्यालय तुर्किस एयरलाइंस की जनरल मैनेजमेंट बिल्डिंग में बा  जवन की अतातुर्क हवाई अड्डा, येसिलकोय, बकिरकोय, इस्तांबुल मेंआइल बा।  जुलाई 2015 ले, इ एयरलाइन यूरोप, एशिया, अफ्रीका और अमेरिका में 290 गो गंतव्य खातिर अनुसूचित सेवा संचालित करे, जवने आधार प  2014 ले, इ स्थल संख्या में दुनिया क चौथा सबसे बड़ वाहक रहे।  इ यूरोप में कौनों अन्य एयरलाइन की तुलना में एकही हवाई अड्डा से सबसे अधिका बिना स्टॉपेज वाला विमानन क संचालन करेले।  तुर्की एयरलाइंस 119 देशन में उड़ान भरेले जवन की कौनों अन्य एयरलाइन की तुलना में अधिका बा।  दस कार्गो विमानन की बेड़ा की संचालन की साथ, ए एयरलाइन क कार्गो डिवीजन 52 गंतव्य स्थान खातिर सेवा देला।  इस्तांबुल अतातुर्क हवाई अड्डा एकर मुख्य हब ह, और इसेनबोगा अंतरराष्ट्रीय हवाई अड्डा, सबाह गोकेन अंतर्राष्ट्रीय हवाई अड्डा और अदनान मेंडेरेस  हवाई अड्डा एकर अन्य हब हंव स। 1 अप्रैल 2008 से तुर्की एयरलाइंस स्टार अलायंस नेटवर्क क सदस्य बनल बा।

## इतिहास

20 मई 1933 के तुर्की एयरलाइंस क स्थापना राष्ट्रीय रक्षा मंत्रालय की एगो विभाग की रूप में स्टेट एयरलाइंस एडमिनिस्ट्रेशन (तुर्की: डिवलेट हावा युलारि) के रूप में भइल रहे। 1935 में, ए एयरलाइन के लोक निर्माण मंत्रालय में बदल दिहल गइल और बाद में एके राज्य एयरलाइंस की जनरल निदेशालय का नाम दिहल गइल। तीन साल बाद, 1938 में, इ परिवहन मंत्रालय क हिस्सा बनल।

1945 की दौरान कईगो डगलस डीसी -3 और डगलस सी-47 के चरणबद्ध कइल गइल रहे। प्रारंभ में एगो घरेलू वाहक की रूप में स्थापित होखले की बाद, इ एयरलाइंस 1947 में अंकारा-इस्तांबुल-एथेंस उड़ान की उद्घाटन की साथ अंतरराष्ट्रीय सेवा शुरू कइलस; डीसी-3 और सी-47 नेटवर्क के विस्तारित करे खातिर ए वाहक के सक्षम कइली स।

निकोसिया, बेरूत और काहिरा के जल्द ही एयरलाइन की अंतरराष्ट्रीय उड़ान स्थल में जोड़ल गइल रहे। हालांकि, 1960 की दशक ले घरेलू सेवा ही ए तुर्की वाहक क मुख्य लक्ष्य रहे।

1956 में, तुर्की सरकार तुर्की हावा युलारी एओ की नाम से ए एयरलाइन क पुनर्गठन कइलस। (जे के अक्सर THY के रूप में संक्षिप्त तौर पर जानल जा) । एमें टीआरएल मुद्रा में 60 मिलियन पूँजी लागल रहे, एयरलाइन एकरी बाद जल्दी ही इंटरनेशनल एयर ट्रांसपोर्ट एसोसिएशन (आईएटीए) में शामिल हो गइल। 1957 में, ब्रिटिश ओवरसीज एयरवेज कॉरपोरेशन (बीओएसी) 6.5 फीसदी हिस्सेदारी हासिल कइले की बाद तकनीकी सहायता क आपूर्ति शुरू क दिहलस, एकरी लगे इ हिस्सेदारी 20 साल ले रहल।

1950 की दशक और 1960 की दशक की शुरुआती दिन में विकर विस्कस, फोककर एफ-27 और डगलस डीसी-3 एस सहित कईगो नया विमानन के जोड़ल गइल रहे। 1967 में तुर्की एयरलाइंस मैकडोनल डगलस डीसी-9, आपन पहिला जेट शुरू कइलस। एकरी बाद 1971 में तीनगो बोइंग 707 जेट विमान शामिल कइल गइल रहे। 1970 की दशक में संचालित अन्य विमान में मैकडोनेल डगलस डीसी-10 और फोककर एफ 28 शामिल रहे जेके क्रमशः 1972 और 1973 में सेवा में शामिल कइल गइल रहे।

बाद में एयरलाइन कईगो मुश्किल क सामना कइलस, इ खराब ग्राहक सेवा और देरी करे खातिर मशहूर हो गइल रहे। एके अपहरण क भी सामना करे के पड़ल और 1974 और 1983 की बीच में सात दुर्घटना क सामना क रे के पड़ल।

## संदर्भ

श्रेणी:हवाई जहाज सेवा
जॉन लॉक

220px|thumb|जॉन लॉक के पोर्ट्रेट, गुडफ्रे नेलर के 1697 के कलाकारी
**जॉन लॉक** (*John Locke* 29 अगस्त 1632&nbsp;– 28 अक्टूबर 1704) एक ठो अंग्रेज दार्शनिक आ बैद रहलें, जिनके यूरोप के पुनर्जागरण युग में परभावशाली बिचारक आ लेखक के रूप में मानल जाला आ "उदारवाद के पिता" के नाँव से भी जानल जाला। ब्रिटेन में अनुभववाद के फ्रांसिस बेकन के परंपरा के आगे बढ़ावे वाला लोग में शामिल एह दार्शनिक के "सामाजिक ठेका" के सिद्धांत खातिर भी महत्व के ब्यक्ति मानल जाला। उनके काम से ज्ञानमीमांसा आ राजनीतिक दर्शन के क्षेत्र में बहुत परभाव पड़ल। इनके लिख चीज से वोल्तेयर, रूसो आ अउरी कई गो स्कॉटिश बिचार्क लोग परभावित भइल। उनके लेखन के परभाव अमेरिका के आजादी के घोषणापत्र में भी देखल जा सके ला।

## संदर्भ

श्रेणी:ब्रिटिश लोग
श्रेणी:1632 में जनम
श्रेणी:1704 में निधन
श्रेणी:ब्रिटिश दार्शनिक
श्रेणी:अंगरेज लेखक
श्रेणी:अंग्रेजी-भाषा के लेखक
समलैंगिकता

thumb|upright

**समलैंगिकता** समान लिंगिआ लोगिन के बीच रोमांटिक भा लैंगिक आकर्षण भा प्रेम संबंध हवे। अइसन लोग जे समलैंगिक संबंध में होखे ओह लोगिन के समलैंगिक कहल जाला। अलग अलग बतावे के होखे तब पुरुष समलैंगिक लोगिन के "गे" (gay) आ मेहरि समलैंगिक लोगिन के "लेस्बियन" (lesbian) कहल जाला।

समलैंगिकता के छोड़के आन दू तरह के लैंगिक झुकाव पावल जालें जिनहन के बाईसेक्सुअल आ हेट्रोसेक्सुअल कहल जाला। समलैंगिक लोग अइसन संबंध खातिर मान्यता के डिमांड करत रहल बा आ कय देस सब में अइसन संबंध के कानूनी मान्यताहुँ बा; बकिर अभिनहुँ ढेर मनि देस में अइसन संबंध बनावल बैध ना हवे आ एकरे खातिर सजाहुँ भ सकेला।

समलैंगिक लोगिन के संगठन एलजीबीटी संगठन के नाँव से जानल जालें।

## संदर्भ

श्रेणी:समलैंगिकता
श्रेणी:समाज
अंतर्राष्ट्रीय मानकीकरण संस्था

**अंतर्राष्ट्रीय मानकीकरण संस्था** (अंग्रेजी:*International Organization for Standardization* या *ISO*; )कई देस सभ के मानकीकरण संस्था सभ के प्रतिनिधि लोग से मिल के बनल अंतर्राष्ट्रीय संस्था बा जे मानक (स्टैंडर्ड) सेट करे के काम करे ले।

एकर स्थापना 23 फरवरी 1947 के भइल आ एकर मुख्यालय स्विटजरलैंड के जेनेवा शहर में बा आ मार्च 2017 ले के जानकारी अनुसार ई 162 देसवन में काम करत बाटे।

## संदर्भ

## बाहरी कड़ी

*
*ISO 9001 certification consultant for consulting services


श्रेणी:गैर सरकारी ऑर्गेनाइजेशन
तुलसीदास

गोस्वामी **तुलसीदास** जिनके **गोसाँईं जी** भी कहल जाला, (1511— 1623) एक ठो हिंदू कवी-संत, सुधारक आ जगद्गुरु रामानंदाचार्य के परंपरा में रामानंदी संप्रदाय के एक ठो बिचारक रहलें जिनके श्रीराम के भक्त के रूप में पहिचान हवे। संस्कृत आ अवधी में कई ठे रचना करे वाला एह कवी के सभसे ढेर परसिद्धि रामचरितमानस खातिर हवे, जवन कि संस्कृत *[[रामायण]]* में बर्णित रामकथा के देसी भाषा अवधी में दुबारा बर्णन हवे।

तुलसीदास के उनका जियत रहते, मूल रामायण के रचयिता वाल्मीकि के अवतार मान लिहल गइल। तुलसीदास के हनुमान चलीसा के रचनाकार भी मानल जाला, जे वर्तमान में एक ठो बहुत प्रचलित प्रार्थना हवे, राम के भक्त हनुमान के प्रार्थना करे खातिर।

तुलसीदास के ज्यादातर जिनगी बनारस शहर में बीतल। इहाँ, गंगा के एगो घाट क नाँव इनहीं के नाँव पर तुलसी घाट रखल गइल बा। तुलसिये दास के संकट मोचन मंदिर के स्थापना के श्रेय दिहल जाला आ ई मानल जाला कि हेइजे उनके हनुमान जी के दरसन भइल रहल। रामलीला सुरू करे के श्रेय भी इनहीं के दिहल जाला, जे राम जी के कथा के नाटक रूपांतर होला आ आज बनारस के रामलीला पुरा दुनिया में अपना तरह के अकेल रामलीला हवे जहाँ पुरा सहरे एकर मंच हवे।

तुलसीदास के हिंदी साहित्य, भारतीय साहित्य आ विश्व साहित्य में सभसे महान कवी लोग में गिनल जाला। भारत के कला, संस्कृति आ समाज पर तुलसीदास के रचना सभ के परभाव बहुत बिस्तृत बाटे आ आजु भी ई परभाव देसी भाषा सभ, रामलीला, भारतीय शास्त्रीय संगीत, पापुलर संगीत, आ टीवी सीरीज में नोट कइल जा सके ला।

## इहो देखल जाय
* रामचरितमानस
* सूरदास
* कबीरदास

## संदर्भ

श्रेणी:अवधी-भाषा के लेखक
श्रेणी:हिंदी-भाषा के कवि
श्रेणी:भक्ति आंदोलन
माटी प्रदूषण

220px|thumb|alt=माटी खनल आ गंदगी|माटी प्रदूषण के उदाहरन
**माटी परदूषण** (हिंदी: मृदा प्रदूषण) एक किसिम के जमीन क्षय हवे जवन माटी में मनुष्य द्वारा नोकसान देह पदार्थ छोड़े से भा कौनों अन्य तरीका से माटी के प्राकृतिक सिस्टम के खराब करे से होला। अधिकतर, ई उद्योग से निकले वाला कचड़ा आ गंदा पानी से, खेती में बहुत ढेर खाद आ कीटनाशक के इस्तमाल से आ शहरी कचड़ा के बिना शोधले फेंके से होला।

माटी में परदूषण भा *कंटामिनेशन* खातिर जिम्मेदार मुख्य पदार्थ सभ में पेट्रोलियम हाइड्रोकार्बन (पेट्रोलियम तेल से निकले वाला कार्बनिक पदार्थ, जइसे प्लास्टिक, पन्नी वगैरह), कीटनाशक, आ भारी घातु के कण शामिल बाने।

माटी के क्वालिटी खराब होखे से मनुष्य के सेहत पर सीधा परभाव भी पड़े ला जब मनुष्य एह पदार्थन के सीधा सम्पर्क में आवे ला; माटी में मौजूद नोकसानदेह तत्व खेती के उपज में शामिल हो के सीधे मनुष्य के भोजन में पहुँच जालें; या माटी से नीचे सरवत के जमीन के भीतर मौजूद जलसोता में जा के जमीनी पानी के खराब क देलें। एकरे अलावा माटी में जहरीला पदार्थ सभ के मौजूद रहले से इलाका के इकोसिस्टम के सामान्य सेहत भी खराब तरीका से परभावित होले।

## संदर्भ

श्रेणी:माटी
श्रेणी:प्रदूषण
जमीन क्षय

**जमीन क्षय** (Land degradation) के क्रिया में मनुष्य के कामकाज के कारण जमीन के गुणवत्ता में कमी भा खराबी आवे ले आ एकर पर्यावरणी महत्व घट जाला। 
कौनों भी इकोलॉजिकल डिस्टर्बेंस जवना से जमीन के क्वालिटी कम होखे भा जमीन के गुण आ लच्छन में कौनों अनचाहा बदलाव होखे, जमीन क्षय के रूप में देखल जाला। प्राकृतिक आफत के एकरे कारण के रूप में ना गिनल जाला; हालाँकि, मानव के कामकाज एह प्राकृतिक ताकत सभ के द्वारा होखे वाला जमीन क्षय के बढ़ा सके ला।

## संदर्भ

श्रेणी:पर्यावरण
श्रेणी:भौतिक भूगोल
श्रेणी:पर्यावरण भूगोल